Národná rada Slovenskej republiky

## **VI. volebné obdobie**

 Číslo: CRD-2469/2012

**329a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**) v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 29. januára 2013 č. 404 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením z 26. februára 2013 č. 177.

Výbor NR SR pre hospodárske záležitosti uznesením z 5. marca 2013 č. 120.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

K § 10 ods. 1 písm. e) slová „podľa § 2 písm. e)“ nahradiť slovami „podľa § 3 ods. 1 písm. e)“.

Ide o odstránenie zrejme nesprávneho vnútorného odkazu pri úprave náležitostí žiadosti o poskytnutie dotácie. Z kontextu navrhovaného znenia § 10 ods. 1 ako aj z dikcie § 2, v ktorom sú vymedzené jednotlivé účely poskytovania dotácií podľa tohto zákona, je zrejmé, že predloženie schváleného plánu publikačnej činnosti ako prílohy k žiadosti o poskytnutie dotácie sa predpokladá ak ide o žiadosť podľa § 3 písm. e).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

K § 13 ods. 1 a ods. 2 a k § 15

V § 13 ods. 1 a ods. 2 slová „1. aprílom“ nahradiť slovami „1. májom“ a  v § 15 slová „1. apríla“ nahradiť slovami „1. mája“.

Ide o zreálnenie navrhovanej účinnosti a nadväzných prechodných ustanovení zákona rešpektujúc ústavné právomoci prezidenta Slovenskej republiky (čl. 102 písm. o) a inštitút legisvakancie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

**Gestorský výbor odporúča o bodoch 1 a 2 hlasovať spoločne s odporúčaním schváliť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o poskytovaní dotácií v pôsobnosti Ministerstva hospodárstva Slovenskej republiky

**s c h v á l i ť.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 12. marca 2013 č. 126.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 12. marca 2013

Ján **H u d a c k ý**, v.r.

predseda Výboru NR SR pre

hospodárske záležitosti